钦定古今图书集成/历象汇编/岁功典/第023卷 > 癸丑元旦 明杨基
## 钦定古今图书集成/历象汇编/岁功典/第023卷 > 癸丑元旦 明杨基

“霏霏元日雪，脉脉人日雨。春来无日不轻阴，薄雾寒
云满南浦。常年有雨复新晴，淑气韶光淡绕城。草色
未逢金勒马，柳条先映玉楼莺。今年风雨兼冰雪，忘
却春旛庆春节。”“野杏缄愁待酒催，江梅索笑邀人折。
谁与观云卜大通，且须祈谷问年丰。相期十二楼前
月，賸看花灯万点红。”